kardosdrur/scandi-wiki huggingface dataset:
Auguste Sabatier

Louis Auguste Sabatier (født 22. oktober 1839 i Vallon i departement Ardèche, død 12. april 1901 i Paris) var en fransk reformert teolog og journalist.

Sabatier studerede teologi i Montauban og ved tyske universiteter. I 1864 blev han præst i Aubenas, 1868 professor i dogmatik i Strasbourg, som han forlod, da det var blevet tysk. I 1877 blev han professor ved det protestantiske teologiske fakultet i Paris, der var blevet oprettet ved Sorbonne som erstatning for det opløste franske fakultet i Strasbourg. Sabatier fulgte som teolog videnskabens metode uden ængstelse. For ham var den kristne tro den ved Kristi person og ånd skabte indre tilstand, som viser sig i det ydmyge og tillidsfulde forhold til den himmelske Fader. Alt andet er ydre ting, og derfor foranderligt. Sabatiers hovedværk er Esquisse d'une philosophie de la religion d'après la psychologie et l'histoire (1897, 8. oplag 1910, oversat på svensk af Nathan Söderblom: "Utkast till en religionsfilosofi efter psykologien och historien"). Både som professor og som direktør for den religionshistoriske afdeling af École pratique des hautes études udøvede han stor indflydelse på åndslivet i og uden for Frankrig. Der foreligger en rig teologisk og filosofisk litteratur fra hans hånd fra Essai sur les sources de la vie de Jésus (1866) til det efter hans død udgivne værk Les religions d'autorité et la religion de l'Esprit (1903). Sabatier var en tid hovedredaktør af Temps og udøvede en betydelig journalistisk virksomhed: frugter heraf er hans Lettres du dimanche (1900), der oprindelig var offentliggjorte i Journal de Genève.

Kilder 

 

Teologer fra Frankrig
Ansatte ved Strasbourgs Universitet
Chefredaktører
Journalister fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Narcisse-Achille de Salvandy

Narcisse-Achille de Salvandy (1796—1856) var en fransk statsmand og forfatter.

Kilder 

 

Politikere fra Frankrig
Franskmænd i 1800-tallet
Julie Arenholt

Julie Johanne Arenholt (født den 10. december 1873 på Frederiksberg, død den 21. juli 1952 i København), var en dansk civilingeniør, fabriksinspektør, politiker og kvindesagsforkæmper. Hun var forkvinde for Dansk Kvindesamfund, hvor hun afløste Gyrithe Lemche.

Biografi 
Julie Arenholt tog for egen regning uddannelse på Polyteknisk Læreanstalt (i dag DTU) og i 1901 tog hun afgangseksamen som den første kvindelige fabriksingeniør i Danmark og som den blot tredje danske kvindelige ingeniør (efter Betzy Meyer og Agnes Nielsen). I 1910 blev hun ansat i Fabrikstilsynet, hvor hun som den første kvinde skulle føre tilsyn med arbejdsforholdene på bagerier og konditorier i København, hvilket gav en del omtale i pressen.

I 1907 var hun blandt initiativtagerne til Landsforbundet for Kvinders Valgret, hvor hun redigerede bladet Kvindevalgret fra 1908-12. Efter kvinderne fik valgret til kommunalbestyrelser blev hun i 1909 valgt til Københavns Borgerrepræsentation for Det Radikale Venstre. Hun sad i Borgerrepræsentationen i 1909-12 og i 1913-17.

I 1915 meldte hun sig ind i Dansk Kvindesamfund, hvor hun i 1918-21 var forkvinde. Hun var tillige i perioden 1923-29 medlem af hovedbestyrelsen for International Woman Suffrage Alliance.

Noter

Eksterne henvisninger 
 

  på Den Store Danske

Personer i 2. udgave af Dansk Biografisk Leksikon
Kvinderetsforkæmpere fra Danmark
Ingeniører fra Danmark
Danskere i 1900-tallet
Medlemmer af Københavns Borgerrepræsentation fra Det Radikale Venstre
Storebrand

Storebrand ASA () er en norsk finanskoncern. Koncernen består af selskaber som tilbyder livsforsikring, skadeforsikring, kapitalforvaltning og bank rettet mod privatpersoner, virksomheder, kommuner og offentlige virksomheder.

Historien går tilbage til 1767, da «Den almindelige Brand-Forsikrings-Anstalt» blev oprettet som en tvungen brandforsikring for bygninger i de norske byer.

Storebrand Bank blev oprettet i 1996.

Skadeforsikringsdelen i Storebrand blev i 1999 fraskilt i et separat selskab kaldet If. I løbet af få år solgte Storebrand sig ud af If, men i 2006 besluttede Storebrand igen at tilbyde skadeforsikring og startede et nyt skadesforsikringsselskab, som blev opbygget fra bunden af.

Storebrand har hovedkontor på Lysaker i Bærum og har et netværk af kontorer i Norge.

Koncernen er tilstede på det svenske marked gennem datterselskapet SPP som omfatter tjenestepension, kapitalforvaltningstjenester og helseforsikring.

Selskabet er noteret på Oslo Børs med tickeren STB, og administrerende direktør i Storebrand ASA er Odd Arild Grefstad.

Fusioner 
Storebrand har fusioneret med flere selskaber gennem tiden.

I 1970'erne købte Storebrand de resterende aktier i Det norske Livsforsikringsselskab Idun, og Storebrand-Idun blev skabt. Storebrand havde ejet de fleste aktier i Idun siden 1923.

Storebrand og Norden fusionerede i 1982 og blev til Storebrand-Norden.

I 1991 fusionerede Storebrand med UNI og blev til UNI Storebrand.

I 2007 købte Storebrand det svenske livsforsikringsselskab SPP.

Børsinformation 
 Storebrand er del af aktieindekset OBX-indeksen på Oslo Børs. Akstien har ticker STB.

Referencer 
1. "Årsrapport 2014"
Årsrapport 2014

Eksterne henvisninger 
 Hjemmeside
 Storebrands historie

Etableret i 1767
Banker fra Norge
Virksomheder i Oslo
Forsikringsselskaber fra Norge
Homburg (hat)

En homburg er en formel hat i filt, der er karakteriseret ved en enkelt bule ned langs midten af pulden, med en stiv skygge hele vejen rundt. Hatten var især populær i første halvdel af 1900-tallet, men oplevede en renæssance da Al Pacino bar den i filmen The Godfather. Det er en formel hat, der bl.a. kan bæres til smoking.

Udseende 

Homburghatten er fremstillet i filt og har et hattebånd i gros grain. Skyggen er stiv og bredere end på en bowlerhat, men kanten er ligeledes bøjet op hele vejen rundt. Selvom homburgen er en formel hat, er den ikke et alternativ til en høj hat, skønt den ses som lidt finere end bowleren. Den kan bruges til smoking og citydress. Den oprindelige homburg havde lidt andre proportioner end den moderne version. Homburgen findes både i sort, dueblå samt lyse- og mørkegrå.

Historie 
Homburgen stammer fra Bad Homburg i Hessen, Tyskland og skal efter sigende være inspireret af tyrolerhatten.
Homburgen blev indført i England af Edward 7., efter han besøgte byen og tog en hat af denne type med tilbage. Kong Edward var meget modebevidst og gik op i sit udseende og gjorde hatten populær i hele Europa i løbet af få år.

Anthony Eden gjorde den mørke homburg så populær i 1930'erne, at den blev kendt som "Eden" på Savile Row. 

Under anden verdenskrig og i årene efter bar den britiske premierminister Winston Churchill ofte en homburg.

Ved indsættelsen af Dwight D. Eisenhower i 1953 brød han traditionen ved at bære en homburg i stedet for en høj hat. Han bar også en homburg under sin anden indsættelse, en hat som det tog tre måneder at fremstille og blev kaldt den "internationale homburg" af hattemagere, fordi håndværkere fra ti forskellige lande havde bidraget til dens tilblivelse.

Som anden formel, vestlig hovedbeklædning er homburgen ikke så populær, som den har været. Al Pacino formåede at skabe fornyet popularitet ved at bære den i filmen The Godfather, hvilket er årsagen til, at den nogle gange kaldes en "Godfather". Visse ortodokse jødiske rabbiner bærer sorte homburgere, selvom denne praksis også er i tilbagegang. Den bliver betragtet som mere traditionel end en sort fedora, som også bæres af ortodokse jøder.

Se også 
 Fedora
 Stetson
 Tyrolerhat

Referencer

Eksterne henvisninger 

 "Felt dress hats" på Hat History
 "Homburg Hat – Past, Present and Future" på Gentleman's Gazette

Hatte
Pia Boisen

Pia Boisen (født 1956 i København) er en dansk politiker, der tidligere har siddet i Enhedslistens hovedbestyrelse og i dag er sekretariatsleder på partiets folketings-sekretariat.

Baggrund 
Boisen er student fra Greve Amtsgymnasium i 1976 og uddannet cand. scient. i geografi og historie fra Københavns Universitet 1982.
Fra 1982 til 1999 var hun ansat ved Høje-Taastrup Gymnasium som lærer og studievejleder, dog med orlov 1996-1998.
Hun arbejder nu som faglig konsulent i Gymnasieskolernes Lærerforening.
Fra 1986 til 1989 var hun medlem af denne forenings hovedbestyrelse.
Hun er gift og bosiddende i Lyngby.
Boisen har skrevet flere bøger: Danmark - geografi og samfund fra 1987 og 1993, samt Grønland fra 1995.

Politisk karriere 
Boisen har en mangeårig baggrund som politisk aktiv og har været medlem af partiet siden dets oprettelse i 1989.
Hun sad i Københavns amtsråd fra 1998 til 2006. 
Her var hun i uddannelsesudvalget og sygehusudvalget.

Boisen har været opstillet til Folketinget for Enhedslisten siden 2001.
Ved Folketingsvalget 2011 modtog hun 822 stemmer i Københavns Omegns Storkreds.

Boisen blev valgt til Enhedslistens hovedbestyrelsen ved partiets årsmøde i april 2013 med tredieflest stemmer.
Ved partiets valg til hovedbestyrelsen i 2014 var hun topscorer.

I 2013 var Boisen med i den 5 personer store skrivegruppe der søgte at forny Enhedslistens partiprogram.

Henvisninger 

Politikere fra Enhedslisten
Faglitterære forfattere fra Danmark
Lucile Grahn-Young

Lucile Grahn-Young (født 30. juni 1819, død 4. april 1907) var den første internationalt kendte danske ballerina og en af de populære dansere fra romantiske ballet æra.

Hun debuterede på Det Kongelige Teater i København 1834 og blev solodanser i 1837. Sommeren 1838 optrådte hun på Pariseroperaen.

Noter

Eksterne henvisninger 

  på Den Store Danske
 

Personer i 3. udgave af Dansk Biografisk Leksikon
Personer fra København
Balletdansere fra Danmark
Balletmestre
Ballerinaer fra Danmark
Danskere i 1900-tallet
Danskere i 1800-tallet
Dansere fra Den Kongelige Ballet
Trine Qvist

Trine Qvist (født 8. juni 1966), er en dansk curlingspiller som deltog i de Olympiske lege 1998 i Nagano. Qvist var 1’er på det danske hold, der vandt en olympisk sølvmedalje efter finalenederlag til Canada. Holdet bestod af Helena Blach Lavrsen, Dorthe Holm, Margit Pörtner og Jane Bidstrup.

OL-medaljer 
 1998  Nagano -  Sølv i curling, damer  Danmark

Eksterne henvisninger 

Curlingspillere fra Danmark
Deltagere for Danmark ved vinter-OL 1998
Medaljevindere ved vinter-OL 1998
Olympiske medaljevindere i curling
Olympiske sølvmedaljevindere fra Danmark
Helena Blach Lavrsen

Helena Blach Lavrsen (født 7. juni 1963), er en dansk curlingspiller som deltog i de Olympiske lege 1998 i Nagano.

Blach Lavrsen vandt en olympisk sølvmedalje under vinter-OL 1998 i Nagano. Hun var med på det danske hold, der sluttede på andenpladsen i curlingturneringen for damer efter Canada. Holdet vandt semifinalen over Sverige med 7-5 men tabte finalen mod Canada med 5-7. De andre på holdet var Dorthe Holm, Margit Pörtner og Trine Qvist, samt reserven Jane Bidstrup.

I 2003 deltog Blach Lavrsen i tv-programmet Big Brother V.I.P. med bl.a. Morten Messerschmidt, Carl-Mar Møller, Kira Eggers og Gigi Fredie-Petersen.

Mesterskabsmedaljer

OL 
 1998  Nagano -  Sølv i curling, damer

VM 
 1982 -  Guld, kvinder 
 1990 -  Bronze, kvinder 
 1997 -  Bronze, kvinder 
 1998 -  Sølv, kvinder

EM 
 1981 -  Bronze, kvinder 
 1994 -  Guld, kvinder 
 1997 -  Sølv, kvinder 
 1998 -  Bronze, kvinder

Eksterne henvisninger 

Curlingspillere fra Danmark
Deltagere for Danmark ved vinter-OL 1998
Medaljevindere ved vinter-OL 1998
Deltagere i Big Brother (Danmark)
Olympiske sølvmedaljevindere fra Danmark
Olympiske medaljevindere i curling
Margit Pörtner

Margit Elisabeth Pörtner (født 16. februar 1972 i Hørsholm, død 26. april 2017) var en dansk curlingspiller som deltog i de Olympiske lege 1998 i Nagano.

Margit Pörtner vandt en olympisk sølvmedalje under vinter-OL 1998 i Nagano. Hun var med på det danske hold, der sluttede på andenpladsen i curlingturneringen for damer efter Canada. De vandt semifinalen over Sverige med 7-5, men tabte finalen mod Canada med 5-7. De andre på holdet var Helena Blach Lavrsen, Dorthe Holm og Trine Qvist, samt reserven Jane Bidstrup.

Margit Pörtner døde efter tre et halvt års kamp mod kræft.

OL-medaljer 
 1998  Nagano -  Sølv i curling, damer  Danmark

Referencer

Eksterne henvisninger 

Curlingspillere fra Danmark
Deltagere for Danmark ved vinter-OL 1998
Medaljevindere ved vinter-OL 1998
Olympiske medaljevindere i curling
Olympiske sølvmedaljevindere fra Danmark
Personer døde af kræft
Jane Bidstrup

Jane Bidstrup (født 21. august 1955), er en dansk curlingspiller som deltog i de Olympiske lege 1998 i Nagano.

Jane Bidstrup vandt en olympisk sølvmedalje under vinter-OL 1998 i Nagano. Hun var med på det danske hold, der sluttede på andenpladsen i curlingturneringen for damer efter Canada. De vandt semifinalen over Sverige med 7-5, men tabte finalen mod Canada med 5-7. De andre på holdet var Helena Blach Lavrsen, Dorthe Holm og Margit Pörtner og Trine Qvist.

OL-medaljer 
 1998  Nagano -  Sølv i curling, damer  Danmark

Eksterne henvisninger 

Curlingspillere fra Danmark
Deltagere for Danmark ved vinter-OL 1998
Medaljevindere ved vinter-OL 1998
Olympiske medaljevindere i curling
Olympiske sølvmedaljevindere fra Danmark
Emilie Ullerup

Emilie Ullerup (født 27. oktober 1984 i København) er en dansk skuespiller. Hun er bedst kendt for sine roller i tv-serier og film, især inden for genrerne drama og science fiction.

Ullerup voksede op i København og begyndte tidligt at udforske sin interesse for skuespil. Hun deltog i forskellige teaterproduktioner og optrådte på scenen før hun tog springet til film og tv.

I 2006 flyttede Ullerup til Canada, hvor hun fortsatte sin skuespilkarriere. Hun fik hurtigt succes og optrådte i en række populære tv-serier og film. En af hendes mest bemærkelsesværdige roller var som Ashley Magnus i sci-fi-serien Sanctuary (2008-2011).

Emilie Ullerup har også medvirket i andre tv-serier som Arctic Air, Supernatural, Battlestar Galactica og Riese. Hun har også haft roller i flere tv-film, herunder Leprechaun: Origins og Signed, Sealed, Delivered-filmserien.

Som skuespillerinde er Ullerup kendt for sin alsidighed og evne til at bringe dybde og følelse ind i sine præstationer. Hun har etableret sig som en talentfuld skuespillerinde både i Danmark og i Canada og har opnået en betydelig tilhængerskare og anerkendelse for sit arbejde.

Ullerup fortsætter med at arbejde i film- og tv-industrien og er engageret i forskellige projekter. Hendes dedikation til sin kunst og hendes evne til at bringe karakterer til live gør hende til en bemærkelsesværdig skuespillerinde, der fortsat imponerer og underholder sit publikum.

Trivia 
Emilie Ullerup er datter af diplomaten Ove Ullerup.

Film, tv og web arbejde 
 Battlestar Galactica som Julia Brynn (tv serie 2 episoder, 2006)
 Chesapeake Shores som Bree O'Brien (tv serie 29 episoder, 2018)

Referencer

Eksterne henvisninger 
 
 
 

Personer fra København
Filmskuespillere fra Danmark
Donbass

Donbass (, ; , ) er en region i det østlige Ukraine. Navnet er en sammentrækning af Donetsk-bækkenet (, ; , ), der er opkaldt efter floden Donets, der flyder igennem området. Ældre betegnelse er "Don-Bækkenet".

Geografi 

Der er flere definitioner af regionens omfang, men grænserne er ikke fastsat officielt. En hyppig anvendelse af Donbass er som fællesbetegnelse for Donetsk og Luhansk oblaster i Ukraine, mens det historiske kulmineområde ikke kun omfatter dele af disse oblaster, men desuden områder i Dnipropetrovsk oblast i det sydlige Rusland. Donetsk og Luhansk oblaster udgør sammen med Rostov oblast en europæisk grænseregion. Donbass udgjorde den historiske grænse mellem Zaporizjzja sich () og Donkosak-området (). Området var det vigtigste kulområde i Rusland fra slutningen af 1800-tallet, og udviklede sig til et stærkt industrialiseret område. Området har siden april 2014 i praksis løsrevet fra Ukraine, og indgår Føderationen Nyrusland siden maj 2014.

Demografi 
Det moderne Donbass er et overvejende russisktalende område. Ifølge folketællingen fra 2001 er russisk hovedsprog for 74,9% af beboerne i Donetsk oblast og 68,8% i Luhansk oblast.

Ifølge den ukrainske folketælling i 2001 udgør etniske ukrainere 58% af befolkningen i Luhansk oblast og 56,9% af Donetsk oblast. Etniske russere udgør det største mindretal, der tegner sig for henholdsvis 39% og 38,2% i de to oblaster.

Konflikterne siden 2014 
 
Fra marts 2014, i forbindelse med urolighederne i Ukraine, udløstes uroligheder i Donbass. Uroen udviklede sig senere til væbnet konfrontation mellem separatister og den ukrainske regering. Separatisterne etablerede senere Donetsk og Lugansk folkerepublikker. Indtil den igangværende konflikt var Donbass, efter Kyiv-området, det tættest befolkede område i Ukraine.

Før konflikten betragtedes byen Donetsk, den femtestørste by i Ukraine, som den uofficielle hovedstad i Donbass. Andre byer med over 100.000 indbyggere, omfatter Lugansk, Mariupol, Makejevka, Gorlovka, Kramatorsk, Slavjansk, Altjevsk, Severodonetsk og Lisitjansk. 

Nu er byen Kramatorsk hjemsted for den Ukrainske regerings foreløbige administration for Donetsk oblast, mens den foreløbige administration for Luhansk oblast er i byen Severodonetsk. I oprørsområdet er Donetsk, Makejevka og Gorlovka nu de største byer i Folkerepublikken Donetsk og Lugansk og Altjevsk de største byer i Folkerepublikken Lugansk.

I forbindelse med konflikterne i Ukraine er et stort antal mennesker flygtet fra Donbass-regionen, primært til Rusland.

Se også 
 Nyrusland
 Folkerepublikken Donetsk 
 Folkerepublikken Lugansk
 Donetsk oblast 
 Luhansk oblast
 Dnipropetrovsk oblast

Noter

Eksterne henvisninger 

Dnipropetrovsk oblast
Rostov oblasts geografi
Donetsk oblast
Luhansk oblast
Ukraines politik
Miss World

Miss World er en skønhedskonkurrence for ugifte kvinder mellem 16 og 26 år. Konkurrencen har årligt mere end to milliarder TV-seere i over 200 lande og er dermed et af verdens mest set TV-program. Miss World er sammen med Miss Universe, Miss International, Miss Supranational og Miss Grand International en af "De Grand Slam" skønhedskonkurrencer i verden.

Varemærkets indehaver har siden 2000 været britiske Julia Morley.

Deltagerne i Miss World stiller op i følgende kategorier, hvor finalisterne udvælges til finaleaftenen:
 Beach Beauty
 Miss Talent
 Miss Sport
 Beauty With A Purpose
 Top Model
 Personality Award
 Peoples Choice
 Contestants Choice
Vinderne i hver kategori er direkte kvalificeret til finalen.

Miss World-vindere

Noter

 
Skønhedskonkurrencer
Kirsten Birgit Schiøtz Kretz Hørsholm

Kirsten Birgit Schiøtz Kretz Hørsholm (født 12. februar 1952 i Søften) er en fiktiv dansk journalist spillet af skuespiller Frederik Cilius. Hun er kendt som bl.a. som seniorkorrespondent på Den Korte Radioavis på Radio24syv 2015–2019, vært på Fuld af Danmark på TV 2 og som skribent på aviserne Weekendavisen, Politiken og Århus Stiftstidende m.fl.

Opvækst og ungdom 
Kirsten Birgit er født i Søften, nord for Aarhus i 1952, til far, Jens Birgit og mor, Karen Birgit. Hendes mor døde under fødslen og Kirsten Birgit voksede derfor op sammen med sin far, hestehandler Jens Birgit på dennes gård, kaldet Gården på bakken. I dag er gården revet ned, for at gøre plads til en rampe til motorvej E45.

Som ung spillede Kirsten Birgit i Aarhus pigegarde og sang i Københavns Drengekor, dette på trods af at hun tydeligvis ikke selv er en dreng. Som 17-årig var Kirsten Birgit ung pige i huset hos den berygtede nazimorder Søren Kam. I begyndelsen var Kirsten ikke klar over Kams historie, men med tiden gik sandheden op for hende. Da hun forlod stillingen hos Kam, nægtede han at udbetale hende sin løn, og Kirsten Birgit stjal derfor et fad med et stort hagekors som hævn. Dette fad hænger i dag i hallen hos Kirsten Birgit på Dalgas Boulevard.

Privatliv 
Kirsten Birgit boede længe på Frederiksberg og stemte trofast på Det Konservative Folkeparti ved kommunalvalg, men efter at partiet mistede borgmesterposten i Frederiksberg ved kommunalvalget i 2021, flyttede Kirsten Birgit til Gentofte. Kirsten Birgit stemmer ikke til folketingsvalg, men læner sig op ad Morten Messerschmidt politisk. Kirsten Birgit er meget vidende om klassisk musik, som hun ivrigt fortæller om, når muligheden byder sig, og har desuden en forkærlighed for jazz, som viser sig, når hun bliver beruset.

Karriere 
Kirsten Birgit dækkede i 90'erne både borgerkrigen i Rwanda og Tjetjenienskrigen, begge med store alvorlige konsekvenser for hendes privatliv. Begivenhedernes brutalitet medvirkede til at Kirsten Birgit efter eget udsagn knækkede og derfor måtte trække sig fra offentligheden. Som led i sin genoptræning var Kirsten Birgit til onanikursus hos den amerikanske sexolog Betty Dodson. Derfor var Kirsten Birgit i New York på 11. september 2001, men sov under tvillingetårnenes fald.

I februar 2015 vendte Kirsten Birgit tilbage til det journalistiske arbejde, da hun sammen med nyhedsredaktør Rasmus Bruun blev vært på radioprogrammet Den Korte Radioavis.

Referencer 



Fiktive personer
Tribeca Film Festival

The TriBeCa Film Festival er en filmfestival grundlagt af Jane Rosenthal og Robert De Niro i 2002. Anledningen var et ønske om at mindes ofrene efter terrorangrebet mod World Trade Center den 11 september 2001.

Under festivalens relativt korte eksistens har et par svenske film modtaget prisen for bedste film. Lad den rette komme ind fik prisen i 2008 og filmen Abepigerne fik prisen for bedste film ved festivalen 2011.

Best Narrative Feature (Bedste film) 
 2014 – Zero Motivation, instrueret af Talya Lavie
 2013 – The Rocket, instrueret af Kim Mordaunt
 2012 – War Witch, instrueret af Kim Nguyen
 2011 – Abepigerne, instrueret af Lisa Aschan
 2010 – When We Leave, instrueret af Feo Aladag
 2009 – About Elly, instrueret af Asghar Farhadi
 2008 – Lad den rette komme ind, instrueret af Tomas Alfredson
 2007 – My Father My Lord, instrueret af David Volach
 2006 – Iluminados por el fuego, instrueret af Tristán Bauer
 2005 – Stolen Life, instrueret af Li Shaohong
 2004 – Green Hat, instrueret af Liu Fendou
 2003 – Blind Shaft, instrueret af Li Yang
 2002 – Roger Dodger, instrueret af Dylan Kidd

Noter

Eksterne links 
  

Filmfestivaler i USA
Kultur i New York City
Horror vacui

Horror vacui latin for "frygt for tomrum", er et udtryk fra både fysik og kunsthistorien.

Fysik  
Horror vacui er et princip fra før-newtonsk mekanik. Et udtryk der stammer fra Aristoteles' fysik. Ifølge  horror vacui  findes en naturkraft, der søger at udfylde det tomme rum med materie. Princippet blev erstattet af Newtons love og derfra afledte love.

Kunst 

I kunsthistorien refererer udtrykket til et fænomen, hvor dekorationer fylder et helt lærred eller en anden overflade, som om en slags "frygt" for tomme felter. Det kendes fra islamisk kunst og jugendstilen.

Latinske vendinger
Kunst
Aristoteles' fysik